钦定古今图书集成/明伦汇编/氏族典/第487卷 > 《廖用贤尚友录》 > 谢𤅢
## 钦定古今图书集成/明伦汇编/氏族典/第487卷 > 《廖用贤尚友录》 > 谢𤅢

按《南齐书谢𤅢传》：“𤅢字义洁，陈郡阳夏人也。祖弘微，
宋太常。父庄，金紫光禄大夫。𤅢解褐车骑行参军，迁
秘书郎、司徒祭酒、丹阳丞、抚军功曹。世祖为中军，引
为记室。齐台建，迁太子中舍人。建元初，转桂阳王友，
出为安成内史，还为中书郎，除黄门郎，转太子中庶
子，出为吴兴太守。母丧去官。服阕，为吏部尚书。永泰”
元年，转散骑常侍、太子詹事。卒谥“简子。”